Branimir Šćepanović
<s>Branimir Šćepanović (Podgorica, 19. april 1937 - Beograd, 30. novembar 2020) bio je srpski književnik i scenarista.</s><s>Živio je u Beogradu.</s>

<s>Knjige</s>

<s>Objavio je knjige: 
 Pre istine, pripovetke (Beograd, 1961);
 Sramno leto, roman (Beograd, 1965) — preveden na poljski, mađarski, slovenački i makedonski;
 Usta puna zemlje, roman (Beograd, 1974) — preveden na francuski (dva izdanja), grčki (tri izdanja), ruski, poljski, mađarski, slovenački, češki, bugarski, makedonski, slovenački, albanski, japanski, švedski, engleski, italijanski, nemački, danski i finski jezik;
 Smrt gospodina Goluže, pripovetke (Beograd, 1977);
 Iskupljenje, roman (Beograd, 1980) — preveden na francuski, nemački i grčki.</s>

<s>Usta puna zemlje, knjiga koja sa desetim izdanjem na srpskom jeziku prelazi tiraž od 100.000 primeraka, objavljena je u 27 inostranih izdanja i prevedena na sve značajnije svetske jezike.</s>

<s>Izdavači</s>

<s>Šćepanovićeve pripovetke i knjige su kod nas štampane od strane izdavačkih kuća BIGZ i Nolit.</s>

<s>Prevodi</s>

<s>Šćepanovićeve pripovetke štampane su kao knjige na francuskom, grčkom, mađarskom, slovenačkom i bugarskom, a pojedinačno (u listovima i časopisima) i na mnogim drugim jezicima.</s><s>Uvršćene su osamnaest antologija kod nas i u inostranstvu.</s><s>Pripovetka Smrt gospodina Goluže (kao jedini prilog iz jugoslovenske književnosti) uvršćena je u izbor svetske priče Charlesa Angoffa 1969. godine u Americi i u antologiju Moderne evropske pripovetke, koji su u Danskoj 1977. godine objavili Peter Brask i Morgan Gradenwitz.</s>

<s>Nagrade</s>

<s>Nagrađen je: Prvom nagradom za pripovetku na Beogradskom festivalu mladih pisaca Jugoslavije 1956. godine, Prvom nagradom za pripovetku na konkursu Književnih novina 1964. godine i Oktobarskom nagradom grada Beograda za roman Usta puna zemlje 1974. godine.</s><s>Dobitnik je i dve Zlatne arene za filmski scenario (Bitka za Sutjesku) na festivalima u Puli (1963. i 1973).</s>

<s>Dugometražni filmovi</s>

<s>Po scenarijima koje je napisao Branimir Šćepanović snimljeno je šest dugometražnih igranih filmova.</s><s>To su filmovi:</s>

<s>Sramno leto;
 Vreme leoparda;
 Ono more;
 Kako umreti;</s>

<s>Sa filmskim rediteljem Predragom Golubovićem, bio je početkom 1970-ih godina 20. veka, jedan od glavnih rukovodilaca u umetničkom sastavu preduzeća za proizvodnju, distribuciju i iznajmljivanje filmova Film danas.</s>

<s>Spoljašnje veze 
 
 Branimir Šćepanović, Facebook profil
 Branimir Šćepanović, Google Akademik
 Usta puna zemlje, eBook na Google Book Play
 Usta puna zemlje, Branimir Šćepanović</s>

<s>Srpski scenaristi
Srpski pisci</s>

